open-index/open-wikipedia-markdown huggingface dataset:
கிழக்கு தில்லி மக்களவைத் தொகுதி

thumb|Political Map of Delhi (National Capital Territory of Delhi) showing Parliamentary constituencies as of 2009 elections.

**கிழக்கு தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று. இதில் 40 மாநகராட்சி வார்டுகள் உள்ளன. இங்கு ஏறத்தாழ பதினாறு லட்சம் வாக்காளர்கள் உள்ளனர்.

## சட்டமன்றத் தொகுதிகள்
இந்த மக்களவைத் தொகுதியில் தில்லி சட்டமன்றத்திற்கான தொகுதிகள் உள்ளன. அவை:
# ஜங்கபுரா
# ஒக்லா
# திரிலோக்புரி
# கோண்டலி
# பட்பர்கஞ்சு
# லட்சுமி நகர்
# விஸ்வாஸ் நகர்
# கிருஷ்ணா நகர்
# காந்தி நகர்
# ஷாதரா

## நாடாளுமன்ற உறுப்பினர்கள்
* பதினாறாவது மக்களவை, 2014 – மகேஷ் கிர்ரி  (பாரதிய ஜனதா கட்சி]])

## மேற்கோள்கள்

பகுப்பு:தில்லி மக்களவைத் தொகுதிகள்
வடகிழக்கு தில்லி மக்களவைத் தொகுதி

thumb|தில்லியில் உள்ள மக்களவைத் தொகுதிகளை காட்டும் வரைபடம்

**வடகிழக்கு தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.

## சட்டமன்றத் தொகுதிகள்
இது தில்லி சட்டமன்றத்திற்கான சில தொகுதிகளைக் கொண்டுள்ளது.
அவை:
# புராரி
# திமார்பூர்
# சீமாபுரி
# ரோத்தாஸ் நகர்
# சீலம்பூர்
# கோண்டா
# பாபர்பூர்
# கோகல்பூர்
# முஸ்தபாபாத்
# கராவல் நகர்

## நாடாளுமன்ற உறுப்பினர்கள்
* பதினாறாவது மக்களவை,2014 – மனோஜ் திவாரி (பாரதீய ஜனதா கட்சி)

## மேற்கோள்கள்

பகுப்பு:தில்லி மக்களவைத் தொகுதிகள்
மம்மியூர் சிவன் கோயில்

**மம்மியூர் கோவில்** (Mammiyoor Temple) அல்லது மம்மியூர் மகாதேவ க்ஷேத்ரம் என்பது தென் இந்தியாவில் உள்ள கேரளத்தில் அமைந்துள்ள குருவாயூர் கோவிலின் அருகாமையில் உள்ள ஒரு சிவபெருமானின் (பரமசிவன்) கோவிலாகும்.

குருவாயூரப்பனை வழிபட வரும் பக்தர்கள் மம்மியூர் சிவன் கோவில் தர்சனம் பெறவேண்டும் என்பதே ஐதீகம், அப்படி செய்வதால் குருவாயூர் கோவிலுக்கு சென்றதன் முழு புண்ணிய பலமும் அந்த பக்தருக்கு கிடைக்கப்பெறும் என்பதே இந்துக்களின் நம்பிக்கையாகும்.

## குருவாயூர் கோயிலும் மம்மியூர் கோயிலும்
வாயுவின் உதவியோடு பிரகஸ்பதி (குரு) உலகம் முழுவதும் அலைந்து கிருஷ்ணரின் பாதள அஞ்சன விக்ரகத்தை செய்ய மிகவும் புனிதமான மற்றும் பொருத்தமான தலத்தைத் தேடினார். அப்போது பரசுராமரின் வேண்டுகோள்படி வாயுவும் குருவும் கேரளா வந்தனர். அப்போது ருத்ர தீர்த்தத்தில் நீருக்குள் சிவபெருமான் தவம் செய்து கொண்டிருந்தார். அவர் வெளியே வந்து தாம் தவம் செய்து கொண்டிருந்த இடம் மிகப்புனிதமானது என்றும் அங்கே ஆயிரம் ஆண்டுகளாகத் தாம் தவம் செய்து வருதலையும், தாம் ருத்ர கீதையை உபதேசம் செய்த தலமும் அதுவே என்று கூறி, கிருஷ்ணரின் விக்கிரகத்தை அங்கேயே வைக்கலாம் என்று உறுதி செய்து அருளினார். 

அனைவரையும் ஆசிர்வதித்து விட்டு சிவபெருமான் மம்மியூருக்குச் சென்றுவிட்டார். எனவே குருவாயூர் குருவாயூரப்பன் கோயிலுக்கு வரும் பக்தர்கள் மம்மியூர் சிவபெருமானையும் வழிபட்ட பின்னரே வழிபாடு பூரணமாகின்றது.

மம்மியூர் கோவிலை கால்நடையாக பத்தே நிமிடங்களில் குருவாயூர் கோவிலில் இருந்து அடையலாம். 

## மம்மியூர் தேவஸ்தானக் கட்டுப்பாடுகள்
*கோவிலுக்கு உள்ளே செல்வதற்கு இந்துக்களுக்கு மட்டுமே அனுமதி வழங்கப்படுகிறது.
*மம்மியூர் திருக்கோயிலில் ஆடைக்கட்டுப்பாடுகள் புராதனமானவை. பாரம்பரிய தென்னிந்திய உடையணிந்தோர் மட்டுமே இறைவழிபாட்டுக்கு அனுமதிக்கப்படுவர்.

## அமைவிடம்
இந்தக் கோவிலானது குருவாயூரில் இருந்து புன்னத்தூர் கோட்டைக்கு செல்லும் வழியில் கொட்டபடிக்கு அருகே சுமார் ஒரு கிலோமீட்டர் தூரத்தில் உள்ளது. மிகவும் அருகாமையில் காணப்படும் நகரங்கள்: குருவாயூர், குன்னம்குளம், சாவக்காடு போன்றவையாகும்.

## மேலும் காண்க
* 108 சிவன் கோயில்கள்
* கேரளத்தில் காணப்படும் கோயில்கள்
* இறைவன் குருவாயூரப்பன்
* குருவாயூர்
* புன்னத்தூர் கோட்டை
* சிவன்

## மேற்கோள்கள்

பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
நவோமி வாட்ஸ்

**நவோமி வாட்ஸ்** (*Naomi Ellen Watts*, பிறப்பு: 28 செப்டம்பர் 1968) ஒரு இங்கிலாந்து நாட்டு நடிகை ஆவார். இவர் கிங் காங், மூவி 43 போன்ற பல திரைப்படங்களில் நடித்ததன் மூலம் புகழ் பெற்ற நடிகை ஆனார்.

## வெளி இணைப்புகள்
* 
* 
* Naomi Watts at UNAIDS.org 

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகைகள்
பகுப்பு:ஆங்கிலேயத் தொலைக்காட்சி நடிகைகள்
பகுப்பு:ஆங்கிலேய நடிகைகள்
சுசில் குமார்

**சுஷில் குமார்** (1940 - 2019) (Sushil Kumar) இந்தியக் கடற்படையின் தலைமை தளபதியாக இருந்தவர். கன்னியாகுமரி மாவட்டம், நெய்யூரை பூர்வீகமாக்க் கொண்ட இவர் பிறந்து, வளர்ந்தது நாகபுரியில்.

## படிப்பு
பள்ளிப்படிப்பை நாகபுரியின் பிஷப் கார்டன் பள்ளி, டோராடூன் புனித ஜோசப் அகாதெமி, ஆகிய இடங்களில் முடித்து, 1956ஆம் ஆண்டு புனேயில் தேசிய பாதுகாப்பு அகதெமியில்,கடற்படை வீரராகப் பயிற்சியில் சேர்ந்து நிறைவு செய்தார்,
## கடற்படையில்
1961இல் கடற் படை அதிகாரியானார். கடற் படையில் இவர் தேர்ந்தெடுத்து தாக்குதல் பிரிவை. கோவாவை விடுவிப்பதற்காக 1961ஆம் ஆண்டு நடைபெற்ற கடற்படை தாக்குதலில் பெரும்பங்கு வகித்தார். அதே போன்று 1971ஆம் ஆண்டில் நடைபெற்ற இந்தியா பாக்கிஸ்தான் போரின்போது, கராச்சி துறைமுகத்தை இந்தியா செயலிழக்கச் செய்தது. இதிலும் தலைமை பொறுப்பெடுத்து முக்கிய பங்காற்றினார். இலங்கையில் போராளி குழுக்கள் ஆதிக்கம் பெற்றிருந்த காலகட்டத்தில் ஒரு குழு மாலத்தீவை தாக்க முயன்றபோது. அந்நாடு இந்தியாவின் உதவியை நாடியது. இதையடுத்து சுஷில் குமார் தலைமையில் அனுப்பபட்ட இந்திய கடற்படைப் பிரிவு, போராளிகளைக் கைது செய்தது. (காக்டஸ் நடவடிக்கை)
## கடற்படை தலைமைத் தளபதி
சப் லெப்டினட் ஆகக் கடற்படையில் சேர்ந்த இவர் 1998 டிசம்பரில் அட்மிரல் ஆகப் பதவி உயர்வு பெற்று, இந்தியக் கடற்படையின் தலைமைத் தளபதியாகப் பொறுப் பேற்றார்.

## விருதுகள்
தீரச் செயலுக்கான நவ சேனை விருது, உத்தம யுத்த சேவை விருது, பரம் வசிஷ்ட் சேவை விருது. ஆகிய விருதுகளைப் பெற்றவர். மிகச்சிறந்த கோல்ப் வீரரான சுஷில், சர்வ தேச அளவிலான பல போட்டிகளில் கலந்து கொண்டுள்ளார்.''

## மேற்கோள்கள்

*Admiral Sushil Kumar, PVSM,UVSM,AVSM,NM,ADC 

பகுப்பு:கன்னியாகுமரி மாவட்ட மக்கள்
பகுப்பு:இந்தியக் கடற்படை
பகுப்பு:வாழும் மக்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
சாந்தனி சவுக் மக்களவைத் தொகுதி

thumb|தில்லியில் உள்ள மக்களவைத் தொகுதிகளை காட்டும் வரைபடம்

**சாந்தனி சவுக் மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.

## சட்டமன்றத் தொகுதிகள்
இது தில்லி சட்டமன்றத்திற்கான சில தொகுதிகளை உள்ளடக்கியது.
அவை:
# ஆதர்ஷ் நகர்
# ஷாலிமர் பாகு
# ஷகுர் பஸ்தி
# திரி நகர்
# வசிர்பூர்
# மாடல் டவுன்
# சதர் பசார்
# சாந்தனி சவுக்
# மடியா மஹல்
# பல்லிமாரான்

## நாடாளுமன்ற உறுப்பினர்கள்
* 2014 – ஹர்ஷ் வர்தன் (பாரதிய ஜனதா கட்சி) 

## மேற்கோள்கள்

பகுப்பு:தில்லி மக்களவைத் தொகுதிகள்
எசுப்பானியாவின் மாநிலங்கள்

எசுப்பானியா நாட்டின்  தன்னாட்சி பெற்ற 17 பகுதிகளை  ஐம்பது  மாநிலங்களாகப் பிரிக்கப்பட்டுள்ளன.  1833இல் ஏற்படுத்தப்பட்ட நிலப்பிரிவுகளை ஒட்டியே இந்த மாநிலப்பிரிவுகள் அமைந்துள்ளன; ஒரே மாற்றமாக கேனரி தீவுகள் தற்போது இரண்டு மாநிலங்களாகப் பிரிக்கப்பட்டுள்ளன. வரலாற்றின் பெரும்பகுதிக்கும் மையப்படுத்தப்பட்ட ஆளுமையைக் கொண்டிருந்த எசுப்பானியாவில் இந்த மாநிலப் பிரிவுகள் மத்ரித்தின் சட்டங்களை அமல்படுத்தவே அமைக்கப்பட்டன. எசுப்பானியா மெதுவாக மக்களாட்சி முறைமைக்கு மாறியநேரத்தில் 1978இல் 17 தன்னாட்சி அமைப்புகள் மறும் இரு தன்னாட்சி நகரங்கள் நிறுவப்பட்டமையால் மாநிலங்களின் செல்வாக்கு குறைந்துள்ளது. இருப்பினும் இவை தேசியத் தேர்தல் தொகுதிகளாகவும் புவியியல் அடையாளங்களாகவும் விளங்குகின்றன. 

பெரும்பாலான மாநிலங்கள் அவற்றின் தலைநகரங்களை அல்லது முதன்மை நகரங்களைக் கொண்டே அழைக்கப்படுகின்றன; விலக்காக ஆலவா/அரபா, அசுதுரியாசு, பிசுகையா/விசுகயா, கன்டப்ரியா,ஜிபுசுகோவா, இல்லெசு பேலீரெசு, லா ரியோயா, லாசு பால்மாசு, நஃபரோயா/நவர்ரா மாநிலங்கள் உள்ளன.

ஏழு தன்னாட்சி  அமைப்புக்களே ஒரு மாநிலப் பிரிவளவே உள்ளன: ஆதூரியா, பலேரிக் தீவுகள், காந்தாபிரியா, லா ரியோயா, மத்ரித், முர்சியா, மற்றும் நவர்ரா. மற்ற தன்னாட்சி அமைப்புகளில் ஒன்றுக்கு மேற்பட்ட மாநிலங்கள் உள்ளன.

## குறிப்புகள்
 

## மேற்கோள்கள்

பகுப்பு:எசுப்பானிய மாநிலங்கள்
பிகாசோ அருங்காட்சியகம்

**பிகாசோ அருங்காட்சியகம் (மியூசியூ பிகாசோ)** என்னும் அருங்காட்சியகம் ஸ்பெயினில் உள்ள பார்செலோனாவில் உள்ளது. இருபதாம் நூற்றாண்டில் வாழ்ந்த பாப்லோ பிக்காசோ என்னும் கலைஞரின் கலை வேலைப்பாடுகளைச் சேகரித்து வைத்துள்ளனர். இவர் வரைந்த 4,249 படங்களைக் காட்சிக்கு வைத்துள்ளனர். பார்செலோனாவின் லா ரிபெரா என்னும் பகுதியில் உள்ள மாண்ட்கேடா தெருவில் அமைந்துள்ளது. பொதுமக்களின் பார்வைக்காக, 1963-ஆம் ஆண்டின் மார்ச்சு ஒன்பதாம் நாளில் திறந்துவைக்கப்பட்டது. இதற்குத் தேசிய அருங்காட்சியகம் என்ற நிலையை காடலோனிய அரசு வழங்கியது.

## சேகரிப்புகள்

## நூலகம்

## சான்றுகள்

## வெளி இணைப்புகள்
* இணையதளம் (ஆங்கிலத்தில்)
ஈச்சங்காடு (கிருஷ்ணகிரி மாவட்டம்)

**[[ஈச்சங்காடு]],** என்னும் ஊர் தமிழ்நாடு, கிருஷ்ணகிரி மாவட்டத்தில் உள்ள பர்கூர் சட்டமன்றத் தொகுதியில், பர்கூர் ஊராட்சி ஒன்றியத்துக்குட்பட்ட அச்சமங்கலம் ஊராட்சியில் ஆற்றங்கரையோரம் உள்ளது. இவ்வூரின் மக்கள் தொகை ஏறத்தாழ இருநூறு. இவ்வூரில் வேளாண்மையே முக்கியமான தொழிலாக உள்ளது. அனைவரும் கல்வியறிவு பெற்றுள்ளனர். பத்துக்கும் மேற்பட்டோர் ஆசிரியர்களாகப் பணியாற்றுகின்றனர். இவ்வூருக்குச் சரியான சாலை வசதி மற்றும் குடிநீர் வசதி இன்மையால் மக்கள் பெரிதும் சிரமத்திற்கு உள்ளாகின்றனர்.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கிங் காங் (2005 திரைப்படம்)

**கிங் காங்** இது 2005ஆம் ஆண்டு வெளியான ஆங்கில மொழித் திரைப்படம் ஆகும். இந்தத் திரைப்படம் 1993ஆம் ஆண்டு இதே பெயரில் வெளியான **கிங் காங்** என்ற திரைப்படத்தின் மறு தயாரிப்பாகும். இந்தத் திரைப்படத்தை பீட்டர் ஜாக்சன் இயக்கியுள்ளார். இந்த திரைப்படத்தில் நவோமி வாட்ஸ், ஜேக் பிளாக், அட்ரியன் பிராடி, தோமஸ் கிரெட்ச்மன், கொலின் ஹாங்க்ஸ், ஜேமி பெல் உள்ளிட்ட பலர் நடித்துள்ளனர்.

## வெளி இணைப்புகள்
* 
* 
* 

பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:2005 திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
விஸ்காயா பாலம்

**விஸ்காயா பாலம்** (*[[பாஸ்க் மொழி|பாஸ்க் மொழியில்]] Bizkaiko Zubia, [[எசுப்பானியம்|எசுப்பானிய மொழியில்]] Puente de Vizcaya*),  என்பது போர்துகலீட் மற்றும் லாஸ் அரீனாஸ் (கேட்சோவின் பகுதி) நகரங்களை இணைக்கும் போக்குவரத்துப் பாலம் ஆகும். இது எசுப்பானியாவின் பிச்கேய் மாகாணத்தில் உள்ளது. இது இபைசாபல் ஆற்றின் வாய்ப்பகுதியின் மேலாக அமைந்துள்ளது.

இது அமைந்துள்ள பகுதியில் உள்ள மக்கள், மற்றும் உத்தியோகபூர்வ இணையத்தளம் என்பன இப்பாலத்தை பொதுவாக **Puente Colgante** (எசுப்பானிய மொழியில் தொங்கு பாலத்தை குறிக்கிறது), என்று குறிப்பிட்டாலும் இதன் அமைப்பு தொங்கு பாலத்தை விட சற்று வித்தியாசமானது.

## பாலம்
பாலம் தற்போதும் மக்களால் பயன்படுத்தப்படுகின்றது. இதன் நீளம் 164 மீட்டர் மற்றும் உயரம் 45 மீட்டர் ஆகும். இதனைப் பயன்படுத்தி ஒன்றரை நிமிடத்தில் ஆறு கார்களும் சில டசின் பயணிகளும் கடக்க முடியும். இந்த அமைப்பை தாங்க இரண்டு என்ற வகையில் ஆற்றங்கரையின் இரண்டு பக்கங்களிலும் தூண்கள் போன்ற அமைப்பு உள்ளது. அண்ணளவாக இப்பாலத்தை நான்கு மில்லியன் பயணிகளும் அரை மில்லியன் வாகனங்களும் பயன்படுத்துகின்றன.

## படக் காட்சியகம்

Image:Trainera_Transbordador_Vizcaya.jpg|தாங்கியின் அருகாமையில்.
image:Transbordador puente vizcaya.jpg| பாலத்தின் தோற்றம்
Image:Bizkaiko_zubia_behelainorekin.jpg|பாலம் பனியால் மூடப்பட்டுள்ளது, போர்டுகலீத் இலிருந்து காணும் போது


## மேற்கோள்

## வெளி இணைப்புகள்

* http://www.puente-colgante.com
* Tourism in the Basque Country
* http://www.guiabizkaia.com/gbilbao/portu/Index.html 
* UNESCO World Heritage Official Site with the Vizcaya Bridge profile
* 

பகுப்பு:எசுப்பானிய உலக பாரம்பரியக் களங்கள்
பகுப்பு:எசுப்பானியப் பாலங்கள்
மாட்ரிட்டின் அரண்மனை

மாட்ரிட்டின் அரண்மனை (பலசியோ ரியல் தெ மாட்ரிட்) என்னும் அரண்மனையில் ஸ்பெயினின் அரச குடும்படுத்தினர் தங்குவர். இது மாட்ரிட்டில் உள்ளது. இதை ஸ்பெயின் அரசு நிர்வகிக்கிறது. தற்போதைக்கு அரச விழாக்களை நடத்த மட்டுமே பயன்படுத்துகின்றனர். அரசர் பிலிப்பும் அவரது குடும்பத்தினரும் சார்சுவேலா அரண்மனையில் தங்குகின்றனர்.

இந்த அரண்மனையின் பல அறைகளை பொது மக்களின் பார்வைக்காக திறந்து வைத்துள்ளனர்.இதை ஐந்தாம் பிலிப்பின் ஆட்சியில், 1738 - 1755 ஆண்டுகளுக்கு இடையில் அரண்மனையை கட்டி முடித்தனர்.

இந்த அரண்மனை  பரப்பளவிலான தளத்தைக் கொண்டுள்ளது. இதில் 3,418 அறைகள் உள்ளன. 

## சான்றுகள்

## இணைப்புகள்

*மத்ரித் அரண்மனை

பகுப்பு:எசுப்பானிய அரண்மனைகள்
க. அ. செல்லப்பன்

**க. அ. செல்லப்பன்** என்றும் **பாரி செல்லப்பன்** (19 ஜூலை 1920-2006) என்றும் அழைக்கப்படும் இவர் ஒரு தமிழ் பதிப்பாளர் ஆவார். இவர் பாரி நிலையம் பதிப்பகத்தைத் துவக்கியவர். 1996 ஆம் ஆண்டு மத்திய அரசின் சிறந்த புத்தகப் பதிப்பாளருக்கான விருதுப் பெற்றவர்.

## வாழ்க்கை
இவர் புதுக்கோட்டை சமஸ்தானத்தின், அரிமளத்தில் 19 சூலை 1920 இல் அடைக்கப்ப செட்டியார், அழகம்மை ஆச்சி இணையருக்கு மகனாகப் பிறந்தார். பத்து வயதில் தந்தையுடன் பர்மாவுக்குச் சென்றார். அங்கேயே பள்ளிப் படிப்பை மேற்கொண்டார். இரண்டாம் உலகப்போர் காரணமாக நடந்தே தாயகம் திரும்ப நேரிட்டது.  சிறு வயதிலிருந்தே படிக்கும் ஆர்வம் இருந்த காரணத்தினால், திருச்சி பழனியப்பா பிரதர்ஸ் பதிப்பகத்தில் வேலைக்குச் சேர்ந்தார்.

## பதிப்பகம்
சென்னை முல்லை பதிப்பகம் முல்லை முத்தையாவின் ஊக்கத்தின் காரணமாக, 1964 இல் சென்னையில் பாரி நிலையம் பதிப்பகத்தைத் துவக்கினார். அன்றைய பதிப்பாளர்கள் பலர் தாங்களே புத்தகங்களை எழுதி வெளியிட்டு வந்தனர். இவர் பிற எழுத்தாளர்கள், ஆசிரியர்கள் ஆகியோர் எழுதிய புத்தகங்களை வாங்கி விற்பனை உரிமையைப் பெற்று, வெளியிட்டுப் பெரும் வரவேற்பை பெற்றார்.

இராஜாஜி, மு. வரதராசனார், தெ. பொ. மீனாட்சிசுந்தரம், கவிமணி தேசிக விநாயகம் பிள்ளை, பாரதிதாசன், கி. ஆ. பெ. விசுவநாதம், மீ. ப. சோமு, வ. சுப. மாணிக்கம் ஆகியோரின் புத்தகங்களை வெளியிட்டுள்ளார். சங்கத் தமிழ் நூல்கள் அனைத்தையும் பேராசிரியர் எஸ். வையாபுரிப்பிள்ளையைக் கொண்டு செப்பம் செய்வித்து இரண்டு பகுதிகளாக வெளியிட்டார். அறிஞர் அண்ணா எழுதிய *தம்பிக்கு [[அண்ணாவின் கடிதங்கள்]]* 21 தொகுதிகளாக வெளியிட்டார். இவர் வெளியிட்ட பல நூல்கள் சாகித்திய அகாதமி விருது பெற்றுள்ளன..

## மேற்கோள்கள்

பகுப்பு:தமிழகப் பதிப்பாளர்கள்
பகுப்பு:புதுக்கோட்டை மாவட்ட மக்கள்
பகுப்பு:1920 பிறப்புகள்
பகுப்பு:2006 இறப்புகள்
சார்சுவேலா அரண்மனை

**சார்சுவேலா அரண்மனை** (, ) என்னும் அரண்மனை ஸ்பெயின் நாட்டின் மத்ரித் நகரத்திற்கு அருகில் உள்ளது. இது எல் பார்டோ மலையின் மீது அமைந்துள்ளது. அரச குடும்பத்தினருக்காக கட்டப்பட்ட மாட்ரிட்டின் அரண்மனையில் அரச குடும்பத்தினர் தங்குவதில்லை. சார்சுவேலா அரண்மனையில் முதலாம் வான் கார்லோசும், அரசி சோபியாவும், குடும்பத்தினரும் தங்கியுள்ளனர். 1963-முதல் இங்கு அரச குடும்பத்தினர் தங்குகின்றனர். எசுப்பானியாவின் ஆறாம் பிலிப்பும், அரசியும் தங்குமிடமும் வளாகத்தின் உள்ளேயே அமைந்துள்ளன.  இது ஸ்பெயின் அரசின் கட்டுப்பாட்டில் உள்ளது. அரசரின் அலுவலக அறை, சமையலறை, வரவேற்பறை, விருந்தினர் அறை, படுக்கையறை உள்ளிட்ட பல்வேறு அறைகள் உள்ளன. தொழுகைக் கூடம், உடற்பயிற்சிக் கூடம் உள்ளிட்டவையும் அமைக்கப்பட்டுள்ளன. 

## சான்றுகள்


## இணைப்புகள்
*எசுப்பானிய அரச குடும்பத்தினரின் இணையத்தளம்

பகுப்பு:எசுப்பானிய அரண்மனைகள்
டி. எஸ். சந்தானம்

**டி. எஸ். சந்தானம்** (T. S. Santhanam, நவம்பர் 8, 1912-ஏப்ரல் 15, 2005) தொழில் துறையிலும், நிதிநிறுவனத் துறையிலும் சிறந்து விளங்கியவர்களில் குறிப்பிடத்தக்கவராவார். இவரின் தந்தை டிவிஎஸ் குழுமங்களின் நிறுவனரான டி. வி. சுந்தரம் அய்யங்கார். தாயார் லட்சுமி அம்மாள். இவர் மதுரையில் கல்வி கற்றார்.

## தொழில்
1930 இல் இருந்து தந்தையுடன் சேர்ந்து தொழிலில் ஈடுபட்டு வந்தார். சாலைப் போக்குவரத்து, ஆட்டோ மொபைல் உபகரணங்கள் தயாரிப்பு மற்றும் விற்பனை, வங்கித்துறை, நிதித்துறை, காப்பீட்டுத் துறையில் மிகுந்த பட்டறிவு மிக்கவராக இருந்தார். பல வெளிநாடுகளுக்குச் சென்று வந்து தான் கற்ற புதிய தொழில் நுட்பங்களைத் தமது நிறுவனங்களில் புகுத்தியவர். பிரேக்ஸ் இந்தியா, வீல்ஸ் இந்தியா, இந்தியா மோட்டார்ஸ் அண்ட் அக்சசரீஸ் லிமிடெட், சுந்தரம் பைனான்ஸ் ஆகிய நிறுவனங்களின் தலைவராக இருந்தார். தயாரிப்பில் தரத்தைக் கடைபிடித்ததால் இவர் நிறுவனங்களின் தயாரிப்புகளுக்குச் சந்தையில் நல்ல மதிப்பு இருந்தது. இதனால் நிறுவனம் மேலும் வளர்ச்சி கண்டது.

## விருது
மோட்டார் இந்தியா நிறுவனம் இவருக்கு 1998 ஆம் ஆண்டு ஏப்ரலில் ஆட்டொ மென் இந்தியா விருது வழங்கிக் கௌரவித்தது.

## மேலும் பார்க்க
* தி. வே. சுந்தரம்

## மேற்கோள்கள்

*A man who dreamt big, lived bigger, தி இந்து, நாள்: ஜூன் 6, 2013
*Eminent industrialist T.S. Santhanam passes away, தி இந்து, நாள்: ஏப்ரல் 16, 2005

பகுப்பு:தமிழகத் தொழிலதிபர்கள்
பகுப்பு:1912 பிறப்புகள்
பகுப்பு:2005 இறப்புகள்
பகுப்பு:மதுரை மக்கள்
மகதலேனா அரண்மனை

**மகதலேனா அரண்மனை (எசுப்பானியம்:Palacio de la Magdalena, பலசியோ தெ லா மகதலேனா)** என்னும் அரண்மனை இருபதாம் நூற்றாண்டில் கட்டப்பட்டது. இது ஸ்பெயினின் காந்தாபிரியாவிற்கு உட்பட்ட மகதலேனா தீபகற்பத்தில் உள்ள சான்தான்தேர் நகரத்தில் உள்ளது.

## வரலாறு

இந்த அரண்மனையை 1908-ஆம் ஆண்டில் கட்டத் தொடங்கினர். ஸ்பெயின் அரசர் தங்குவதற்காக கட்டப்பட்டது. உள்ளூர் மக்களிடம் பணம் பெறப்பட்டது. 

இங்கு அரசர்கள் பொழுதுபோக்கி, விளையாடியுள்ளனர்.

## இணைப்புகள்

* அரண்மனையின் இணையத்தளம்  (படங்களும் வரைபடங்களும் உள்ளன) (ஆங்கிலத்திலும் எசுப்பானியத்திலும்)

## சான்றுகள்

பகுப்பு:எசுப்பானிய அரண்மனைகள்
அரன்சுவேசு அரண்மனை

**அரன்சுவேசு அரண்மனை** () என்ற எசுப்பானிய அரண்மனை அரன்சுவேசு நகரத்தில் அமைந்த்துள்ளது. இது எசுப்பானிய அரசர் தங்குவதற்காக கட்டப்பட்டது. இந்த அரண்மனை பொது மக்களின் பார்வைக்காக திறந்து வைத்துள்ளனர். இது இரண்டாம் பிலிப்பால் அமைக்கப்பட்டது. இது பதினெட்டாம் நூற்றாண்டின் நடுப்பகுதியில் கட்டி முடிக்கப்பட்டது.

## படத்தொகுப்பு


File:Aranjuez_Palacio_Real_1.jpg|அரன்சுவேசு அரண்மனை.
File:Palacio Aranjuez LaRia.jpg|லா ரியா.
Image:Aranjuez JardinPrincipe CasaLabrador ParteTrasera.jpg
File:Aranjuez JardinParterre FachadaOrientalPalacio.jpg
Image:Palacio Real de Aranjuez - Interior 03.jpg|அரண்மனையின் ஒரு அறை
File:Palacio Real de Aranjuez - Interior 05.jpg|உட்பகுதி ஓவியம்.
Image:Aranjuez fuente de narciso.jpg
File:Kioscos chinescos aranjuez.jpg


## மேற்கோள்கள்

## வெளி இணைப்புகள்
* 
*Real Sitio de Aranjuez 
*Jardin del Palacio de Aranjuez - a Gardens Guide review 
*Pictures of Royal Palace in Aranjuez 

பகுப்பு:எசுப்பானிய அரண்மனைகள்
பகுப்பு:எசுப்பானிய அருங்காட்சியகங்கள்
பகுப்பு:எசுப்பானிய உலக பாரம்பரியக் களங்கள்
லயிஸ்ரம் சரிதா தேவி

**லயிஸ்ரம் சரிதா தேவி** (பிறப்பு  1 மார்சு 1985) மணிப்பூர் ,  இந்தியாவைச் சேர்ந்த குத்துச் சண்டை வீராங்கனை . அவர் தேசிய சாம்பியன் பட்டத்தையும்  உலக குத்துச் சண்டை போட்டியில் தங்கப் பதக்கத்தையும்  வென்றவர் . அவரது சாதனைகளைப் பாராட்டி இந்நிய அரசு இவருக்கு  அருச்சுனா விருது வழங்கியது.

## மேற்கோள்கள்

பகுப்பு:1985 பிறப்புகள்
பகுப்பு:அருச்சுனா விருது பெற்றவர்கள்
பகுப்பு:வாழும் மக்கள்
இபிசா

**இபிசா** என்னும் தீவு, ஸ்பெயின் நாட்டின் ஆட்சிக்கு உட்பட்ட வாலேன்சியாவின் கடற்கரைக்கு அருகில் உள்ளது. பலேரிக் தீவுகளில் மூன்றாவது பெரிய தீவாகும். இந்தத் தீவில் இபிசா நகரம் பெரியதாகும்.

இபிசா நகரத்தை உலக பாரம்பரியக் களங்களில் ஒன்றாக யுனெசுக்கோ அறிவித்துள்ளது.

## ஆட்சி
இந்த தீவை தன்னாட்சி அதிகாரம் பெற்ற உள்ளூர் மன்றம் ஆட்சி செய்கிறது. இந்தக் குழு பலேரிக் தீவுகள் அனைத்தையும் ஆட்சி செய்கிறது. இதன் தலைநகரம் பால்மா தே மல்லோர்க்காவில் உள்ளது. பலேரிக் தீவுகளில் உள்ள 67 நகராட்சிகளில் ஐந்து நகராட்சிகள் இபிசாவில் உள்ளன.
அவை:

## தட்பவெப்ப நிலை

## மொழி
காட்டலான் மொழியின் வட்டார வழக்கைப் பேசுகின்றனர். இதுவும் எசுப்பானியமும் ஆட்சி மொழிகளாக உள்ளன.

## போக்குவரத்து
இபிசாவில் வான்வழிப் போக்குவரத்திற்கு இபிசா விமான நிலையம் உள்ளது.

## மேலும் பார்க்க
* சார்தீனியா

## சான்றுகள்

## இணைப்புகள்
* இபிசா உள்ளூராட்சி மன்றம்
* இபிசாவின் சுற்றுலாத் துறை
சு. முத்தையா

**சுப்பையா முத்தையா** (*Subbiah Muthiah*, 13 ஏப்ரல் 1930 - 20 ஏப்ரல் 2019), இலங்கை-இந்திய ஊடகவியலாளரும், வரலாற்றாளரும் ஆவார். பழமையான கட்டடங்கள், தொன்மையான கலாச்சாரம், தண்மையான சூழ்நிலையைக் காப்பதில் பேரார்வம் கொண்டவர். சென்னையிலிருந்து வெளிவந்த மாதமிருமுறை இதழான *மெட்ராஸ் மியூசிங்ஸ்* இதழின் நிறுவன ஆசிரியராகப் பணியாற்றியவர். சென்னை வரலாறு, பண்பாடு பற்றி நிறைய நூல்களை எழுதியுள்ளார்.

## ஆரம்ப வாழ்க்கை
முத்தையா தமிழ்நாடு சிவகங்கை மாவட்டம், பள்ளத்தூர் என்ற நகரில் நாட்டுக்கோட்டை நகரத்தார் குடும்பம் ஒன்றில் 1930 ஆம் ஆண்டில் பிறந்தார். தந்தை என். எம். சுப்பையா செட்டியார் (1905-2002) பிரித்தானிய இலங்கையில் பங்குத்தரகராகவும், கொழும்பு நகர முதல்வராகவும் பணியாற்றி, 1939 ஆம் ஆண்டில் உருவாக்கப்பட்ட இலங்கை இந்தியக் காங்கிரசு என்ற அரசியல் அமைப்பின் நிறுவனர்களில் ஒருவராகவும் இருந்தவர். முத்தையா தனது ஆரம்பக் கல்வியைக் கொழும்பு மகளிர் கல்லூரியிலும், புனித தோமையர் ஆரம்பப் பாடசாலையிலும், பின்னர் கொழும்பு றோயல் கல்லூரியிலும் கற்றார். தோமையர் பாடசாலை முதல்வரான டபிள்யூ. டி. கீபிளின் ஊக்கத்தின் பேரில் பள்ளி இதழான தோமியனில் எழுத துவங்கினார். 1946 ஆம் ஆண்டில் இந்தியாவில் மெட்ரிக்குலேசன் முடித்து, 1946 முதல் 1951 வரை ஐக்கிய அமெரிக்காவில் தந்தையின் விருப்பத்தின் பேரில் கட்டடப் பொறியியலும், தன் விருப்பத்திற்காக அரசியல் அறிவியலும் படித்தார். அமெரிக்காவில் இருந்த போது கல்லூரியின் இதழ்களில் நிறைய எழுதி, நிறைய கற்றுக்கொண்டார். அமெரிக்காவில் பன்னாட்டுத் தொடர்பில் முதுகலைப் பட்டம் பெற்று 1951 இல் இலங்கை திரும்பினார்.

## பணிகள்
1951 இல் டைம்ஸ் ஒஃப் சிலோன் பத்திரிகையில் இணைந்து 17 ஆண்டுகள் பணி புரிந்து, இறுதியில் பத்திரிகையின் ஞாயிறு இதழின் தலைமை ஆசிரியராகப் பதவி உயர்வு பெற்றார். இலங்கையின் குடியுரிமை பெறாததால், 1968 ஆம் ஆண்டில் குடியுரிமைச் சட்டம் இறுக்கமான போது, தனது பதவியைத் துறந்து, இந்தியா திரும்பினார்.

இலங்கை, சென்னை வரலாறு உள்ளிட்ட 10 க்கும் மேற்பட்ட நூல்களை எழுதியுள்ளார். மெரினா கடற்கரையிலுள்ள பழமை வாய்ந்த டி.ஜி.பி. அலுவலகம் இடிக்கப்படுவதைத் தடுக்கப் பாடுபட்டவர். இங்கிருக்கும் பழமையான ஒவ்வொரு பொருளையும் பாதுகாக்க வேண்டும் என்ற விருப்பம் கொண்ட்டவர்.''

## மறைவு
முத்தையா 2019 ஏப்ரல் 20 அன்று தனது 89-வது அகவையில் சென்னையில் காலமானார். இவருக்கு இரண்டு மகள்கள் உள்ளனர்.

## மேற்கோள்கள்

## வெளி இணைப்புகள்
*Article on chennaionline 
*மெட்ராஸ் மியூசிங்ஸ்
*Subbiah Muthiah's profile in Viator Publications website , Retrieved on 2009-09-04.

பகுப்பு:இலங்கைத் தமிழ் ஊடகவியலாளர்கள்
பகுப்பு:1930 பிறப்புகள்
பகுப்பு:2019 இறப்புகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:தமிழக எழுத்தாளர்கள்
பகுப்பு:தமிழக ஊடகவியலாளர்கள்
பகுப்பு:சிவகங்கை மாவட்ட மக்கள்
பகுப்பு:இந்திய வரலாற்றாளர்கள்
பகுப்பு:இலங்கைத் தமிழ் வரலாற்றாளர்கள்
ஹரீஷ் ராவத்

**ஹரீஷ் ராவத்** (Harish Rawat) (; பிறப்பு ஏப்ரல் 27, 1947) உத்தராகண்ட் மாநிலத்தின் முதலமைச்சர்  ஆவார். காங்கிரஸ் கட்சியைச் சேர்ந்த இவர், பதினைந்தாவது மக்களவை உறுப்பினராகத் தேர்ந்தெடுக்கப்பட்டார். அப்போது விவசாயத்துறை மற்றும் நாடாளுமன்ற விவகாரத்துறையின் இணை அமைச்சராக பதவி வகித்தார். இவருக்கு 28 அக்டோபர் 2012 அன்று கேபினட் அந்தஸ்து அளிக்கப்பட்டு, நீர் நிலைகளுக்கான பொறுப்பும் கொடுக்கப்பட்டது. அதற்கு முன்பு ஹரீஷ் (மாநிலங்களவை உறுப்பினராகவும்) உத்தராகாண்டில் இருந்து தேர்ந்தெடுக்கப்பட்ட இந்திய நாடாளுமன்ற மேல் சபை உறுப்பினராகவும் இருந்தார். இவர் உத்தராகண்ட் மாநிலத்தின் முதலமைச்சராக 1 பிப்ரவரி 2014 அன்று பதவியேற்றார்.

அகில இந்திய காங்கிரஸ் கட்சியின் பொதுச்செயலாளர்களில் ஒருவராகவும் இருந்தார். இவர் இப்பதவியை 04.07.2019 அன்று இராஜினாமா செய்தார்.

## சான்றுகள்

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:1948 பிறப்புகள்
பகுப்பு:உத்தராகண்டின் முதல்வர்கள்
பகுப்பு:உத்தராகண்டு அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
கட்டற்ற சந்தைமுறை

**கட்டற்ற சந்தை** (*Free market*) எனும் சந்தைமுறையில், பொருட்கள், சேவைகளின், விலையை தீர்மானிப்பது விற்பவர், வாங்குபவருக்கிடையேயான உடன்பாடு மட்டுமே. அரசுக்கோ, வேறு அதிகாரமையத்திற்கோ விலை தீர்மானிப்பதில் இடம் இல்லை. இச்சந்தை முறையில் கேள்வியும் நிரம்பலும் வெளிக்காரணிகளின் தலையீடு இன்றி அமைகிறது. இச்சந்தைமுறை முதலாளித்துவர்களின் விருப்ப சந்தை முறையாக பொதுவாக அடையாளம் காணப்பட்டாலும், சந்தை அரசின்மைவாதிகள், சந்தைப் பொதுவுடைமைவாதிகள், கூட்டுறவு இயக்கத்தினர், லாபப்பகிர்வை ஆதரிப்போர் போன்றோரும் இதனை உகந்த சந்தைமுறையாக ஏற்றுக்கொள்கின்றனர்.

## மேற்கோள்கள்

பகுப்பு:திறந்த சந்தைப் பொருளாதாரம்
தோமஸ் கிரெட்ச்மன்

**தோமஸ் கிரெட்ச்மன்** () (பிறப்பு: 8 செப்டம்பர் 1962) ஒரு ஜெர்மன் நாட்டு நடிகர் ஆவார். இவர் ஆங்கில மொழித் திரைப்படங்களில் நடித்துவருகின்றார். 1989ஆம் ஆண்டு தேர் மிட்விச்செர் என்ற தொலைக்காட்சி திரைப்படத்தின் மூலம் அறிமுகமானார். அதைத் தொடர்ந்து பிளேட் 2, த பியானிஸ்ட், கிங் காங், அவேஞ்சர்ஸ்: ஏஜ் ஒப் உல்ட்ரோன் உள்ளிட்ட  பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் டிராகுலா போன்ற தொலைக்காட்சி தொடர்களிலும் நடித்துள்ளார் என்பது குறிப்படத்தக்கது.

## வெளி இணைப்புகள்
*

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:ஜெர்மன் திரைப்பட நடிகர்கள்
பகுப்பு:ஜெர்மன் தொலைக்காட்சி நடிகர்கள்
பகுப்பு:ஜெர்மன் குரல் நடிகர்கள்
பகுப்பு:ஜெர்மன் நிகழ்பட விளையாட்டு நடிகர்கள்
ஜேமி பெல்

**ஜேமி பெல்** () (பிறப்பு: 14 மார்ச் 1986) ஒரு இங்கிலாந்து நாட்டு நடிகர் ஆவார். இவர் கிங் காங், ஜம்பர் போன்ற பல திரைப்படங்களில் நடித்துள்ளார்.

## வெளி இணைப்புகள்

*
*
*People in Film: Jamie Bell  – Focus Features
*

பகுப்பு:1986 பிறப்புகள்
பகுப்பு:அமெரிக்கத் திரைப்பட நடிகர்கள்
பகுப்பு:வாழும் மக்கள்
தி நவம்பர் மேன்

**தி நவம்பர் மேன்** 2014ஆம் ஆண்டு திரைக்குவந்த அமெரிக்க நாட்டு உளவாளி அதிரடித்திரைப்படம் ஆகும். இந்தத் திரைப்படத்தை **ரோஜர் டொனால்ட்சன்** என்பவர் இயக்க, பியர்ஸ் புரோஸ்னன், லுக் ப்ரேசி, ஓல்கா குர்லியங்கோ, எலிசா டயலோர் உள்ளிட்ட பலர் நடித்துள்ளனர். இந்தத் திரைப்படம் பிரபல ஆங்கில நாவலாசிரியர் பில் கிரேன்ஞ்சர் எழுதிய தேர் ஆர் நோ ஸ்பைஸ் என்ற நாவலை தழுவி எடுக்கப்பட்டுள்ளது. இந்தத் திரைப்படம் தமிழ் மொழியில் மொழிமாற்றம் செய்யப்பட்டு ஆகஸ்ட் 29ஆம் திகதி வெளியானது.

## நடிகர்கள்
* பியர்ஸ் புரோஸ்னன்
* லுக் ப்ரேசி
* ஓல்கா குர்லியங்கோ
* எலிசா டயலோர்

### நடிகர்களின் நடிப்பு
* இந்த திரைப்படத்தில் கதாநாயனாக நடித்துள்ள பியர்ஸ் புரோஸ்னன் அவரது காட்சிகளில் நன்றாக நடித்துள்ளார். அவருக்கும் வில்லன் லுக் ப்ரேசியாவிற்கும் நடைபெறும் சண்டை காட்சி விறுவிறுப்பாக அமைந்துள்ளது.  
* ரஷ்ய அதிபராக நடித்துள்ள லசாரின் நடிப்பு அற்புதம். ரஷ்ய அதிபரின் வேலையாளாக உள்ள சி.ஐ.ஏ.ஏஜென்டாக வரும் மெடிஹா முஸ்லியோவும் நன்றாக நடித்துள்ளார்.

## வெளியீடு
இந்தத் திரைப்படம் ஆகஸ்ட் 27, 2014ஆம் ஆண்டு உலகம் முழுவதும் வெளியானது.

### தமிழில்
இந்தத் திரைப்படம் தமிழ் மொழியில் மொழிமாற்றம் செய்யப்பட்டு ஆகஸ்ட் 29, கோத்ரா மூவீஸ் என்ற நிறுவனம் வெளியிட்டது. இந்தத் திரைப்படம் இந்தியாவில் தமிழ், தெலுங்கு, ஹிந்தி மற்றும் ஆங்கில மொழிகளில் வெளியானது.

## இசை
இந்த திரைப்படத்திற்கு இசையமைப்பாளர் மார்கோ பெல்ட்ராமி இசையமைத்துள்ளார்.

## வெளி இணைப்புகள்
* 
* 

## மேற்கோள்கள்

பகுப்பு:2014 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
டெயிட் தேசியப் பூங்கா

**டெயிட் தேசியப் பூங்கா** () என்பது எசுப்பானியாவின் கேனரி தீவுகளில் அமைந்திருக்கும் தேசியப் பூங்காவாகும். இது 3,718 மீட்டர் உயரம் கொண்ட டெயிட் மலையை மையப்படுத்தி அமைந்துள்ளது. இந்த மலை எசுப்பானியாவின் மிக உயர்ந்த பகுதியும், அத்திலாந்திக் தீவுகளில் கடல் மட்டத்துக்கு மேலே மிக உயர்ந்த புள்ளியும், மற்றும் உலகின் மூன்றாவது உயரமான எரிமலையும் ஆகும். இது தேசியப்பூங்காவாக  22 சனவரி 1954 பிரகடனப்பட்டதால், எசுப்பானியாவின் பழமை வாய்ந்த தேசியப் பூங்காக்களில் ஒன்றாக உள்ளது. இது எசுப்பனியாவின் மிகப்பெரிய தேசியப்பூங்காவாக உள்ளது மட்டுமல்லாது கேனரி தீவுகளின் முக்கிய பகுதியாகவும் உள்ளது. இந்தப் பூங்காவில் டெயிட் எரிமலைக்கு அடுத்ததாக என்னொரு எரிமலையான பிகோ விஜோ அமைந்துள்ளது. இது கேனரி தீவுகளின் இரண்டாவது பெரிய எரிமலையாகும். இதன் உயரம் 3,135 மீட்டர்.

இந்தப் பூங்கா 18,990 எக்டேர் பரப்பளவைக் கொண்டதுடன் உலகப் பாரம்பரியக் களமாக [ஐக்கிய நாடுகள் கல்வி, அறிவியல், பண்பாட்டு நிறுவனத்தால் சூன் 29, 2007 அன்று பிரகடனப்படுத்தப்பட்டது.

டெயிட் தேசியப்பூங்காவே எசுப்பானியாவில் அதிகம் மக்களால் பார்வையிடப்பட்ட பூங்காவாகும். இன்சுடிடுடோ கனறியோ டி எச்டடிச்டிகா (Instituto Canario de Estadística (ISTAC)) இன் படி மொத்தமாக 2.8 மில்லியன் மக்கள் பார்வையிட்டுள்ளனர். மேலும் இது உலகின் பலர் பார்வையிட்ட தேசியப் பூங்காக்களில் ஒன்றாகவும் திகழ்கிறது. டெயிட், கேனறித் தீவுகளின் மிகவும் பிரபலமான இயற்கை அம்சமாகும்.

## படங்கள்

Image:PNTeide.jpg| டெயிட் தேசியப் பூங்கா
Image:PNTeide2.jpg|டெயிட் தேசியப் பூங்கா
Image:PNTeide3.jpg|டெயிட் தேசியப் பூங்கா
Image:Teide 2011.jpg|டெயிட் தேசியப் பூங்கா
Image:Teide Nevado.jpg|டெயிட் தேசியப் பூங்கா, பனிக் காலத்தில்
File:Panoramic view of the Teide National Park (World Heritage Site). Tenerife, Canary Islands, Spain, Southwestern Europe.jpg|டெயிட் தேசியப் பூங்காவின் அகலப் படக் காட்சி
File:Rock formations of the Teide National Park (World Heritage Site). Tenerife, Canary Islands, Spain, Southwestern Europe-2.jpg|டெயிட் தேசியப் பூங்காவின் பாறைத் தோற்றங்கள்
File:Rock formations of the Teide National Park (World Heritage Site). Tenerife, Canary Islands, Spain, Southwestern Europe-5.jpg|டெயிட் தேசியப் பூங்காவின் பாறைத் தோற்றங்கள்


## இவற்றையும் பார்க்கவும்
* டெயிட் மலை

## மேற்கோள்கள்

## வெளி இணைப்புகள்

*UNESCO World Heritage Site datasheet
*Teide National Park - Official Website of Tenerife Tourism Corporation 

பகுப்பு:எசுப்பானிய உலக பாரம்பரியக் களங்கள்
பகுப்பு:எசுப்பானியாவின் 12 புதையல்கள்
நிம்பா

**நிம்பா** என்பவர் புனித பவுல் கொலோசையருக்கு எழுதிய திருமுகத்தில் குறிக்கப்படும் நபர் ஆவார். இவர் லவோதிக்கேயா திருச்சபையினை சேர்ந்தவர். இவர் வீட்டில் ஆதி திருச்சபை கூடி இறைவேண்டலில் ஈடுபட்டதாக புனித பவுல் குறிக்கின்றார். இவரின் பெயருக்கு *நீரணங்கு* என்பது பொருள். இப்பெயர் நிம்பாதோரஸ் என்னும் பெயரின் சுருக்கமாக இருக்கலாம். தமிழ் பொது மொழிபெயர்ப்பு விவிலியத்தில் இவர் பெண்பாலில் குறிக்கப்பட்டாலும் இவரின் பெயரின் ஒலியழுத்தத்தை வைத்து இவரை ஆணாக கூட குறிக்கலாம். 

## மேற்கோள்கள்


பகுப்பு:பவுலின் திருமுகங்களில் வரும் நபர்கள்
ஐனேயா (விவிலிய நபர்)

**ஐனேயா** என்பவர் புதிய ஏற்பாட்டின் திருத்தூதர் பணிகள் 9:32-33இல் குறிக்கப்பட்டுள்ள நபர் ஆவார். இவர் லித்தாவில் வாழ்ந்து வந்தார். இவர் எட்டு ஆண்டுகள் முடக்குவாதத்தால் படுக்கையில் கிடந்தார். புனித பேதுரு இவரிடம் வந்து "ஐனெயா, இயேசு கிறிஸ்து உம் பிணியைப் போக்குகிறார்: எழுந்து உம் படுக்கையை நீரே சரிப்படுத்தும்" என்று கூறியபோது இவர் குணமைடைந்ததாக நம்பப்படுகின்றது.

புரூஸ் (F. F. Bruce) என்னும் விவிலிய அறிஞர், விவிலியத்தில் குறிக்கப்படவில்லை எனினும், ஐனேயா லித்தாவில் வாழ்ந்த கிறித்தவர்களில் ஒருவர் என்கின்றார். மேலும் சிலர் *எழுந்து உம் படுக்கையை நீரே சரிப்படுத்தும்* என்னும் சொற்றொடர் *எழுந்து உணவருந்தும்* அல்லது *எழுந்து படுக்கையினை விரியும்* என்னும் பொருளில், ஐனேயாவால் முன்னர் செய்ய இயலா ஒன்றை செய்ய தூண்டுவதாக அமைந்துள்ளது என்பர். 

விவிலியத்தில் இந்த நிகழ்வுக்குப்பின்பு தொற்கா மீண்டும் உயிர் பெறும் நிகழ்வு குறிக்கப்படுகின்றது.

## மேற்கோள்கள்

பகுப்பு:திருத்தூதர் பணிகள் நூலில் வரும் நபர்கள்
தொற்கா

**தொற்கா** (கிரேக்கம்,  அரமேயத்தில் **தபித்தா**) என்பவர் யோப்பா நகரில் வாழ்ந்த கிறித்தவரும் *[[திருத்தூதர் பணிகள்]]* நூலில் குறிக்கப்படும் நபரும் ஆவார். அக்குறிப்பின்படி இவர் நன்மை செய்வதிலும் இரக்கச் செயல்கள் புரிவதிலும் முற்றிலும் ஈடுபட்டிருந்தார். உடல்நலம் குன்றி ஒருநாள் இவர் இறந்துவிட்டார். 

அங்கிருந்த சீடர்கள் யோப்பாவிற்கு அருகிலுள்ள லித்தாவுக்குப் பேதுரு வந்திருப்பதைக் கேள்விப்பட்டு இருவரை அவரிடம் அனுப்பி, எங்களிடம் உடனே வாருங்கள் என்று கெஞ்சிக் கேட்டார்கள். பேதுரு வந்து அனைவரையும் வெளியே அனுப்பிவிட்டு முழந்தாள்படியிட்டு இறைவனிடம் வேண்டினார்: அவரது உடலின் பக்கமாகத் திரும்பி, தபித்தா, எழுந்திடு என்றார். உடனே அவர் கண்களைத் திறந்து பேதுருவைக் கண்டு, எழுந்து உட்கார்ந்தார்.

இவ்விவரிப்பின்படி இவரும் கைம்பெண்னாக இருந்திருக்கக்கூடும் என்றும் ஏழை எளியோருக்கு உதவியதால் இவர் செல்வந்தராகவும் இருந்திருக்கக்கூடும் என்றும் அறியலாம். மேலும் இவர் யோப்பா நகரின் குறிக்கத்தக்க நபராக இருந்திருக்கக்கூடும். இதனாலேயே பேதுருவும் அழைக்கப்பட்டிருக்கலாம்.

*தொற்கா* என்னும் கிரேக்கப்பெயர் அரமேயத்தில் *தபித்தா* என்று வழங்கப்படுகின்றது. இதற்கு பெண் மான் என்பது பொருள். இப்பெயரின் தற்போது மான் வகை ஒன்று (Dorcas gazelle) அழைக்கப்படுகின்றது என்பது குறிக்கத்தக்கது.

## கிறித்தவ மரபில்
கத்தோலிக்க திருச்சபையின் பொது நாள்காட்டி மற்றும் லூத்தரன் திருச்சபையில் அக்டோபர் 25. செசாரியா நகர பசீல் இவரை ஒரு எடுத்துக்காட்டாக தனது எழுத்துகளில் குறிப்பிட்டுள்ளார்.

## கலையில்

இவரின் சித்தரிப்புகள் நான்காம் நூற்றாண்டு முதலே கிடைத்துள்ளன. புனித பேதுருவின் வாழ்வை சித்தரிக்கும் இடங்களில் இவர் உயிர்ப்பிக்கப்படும் நிகழ்வும் குறிக்கப்படுகின்றது. குறிப்பாக மறுமலர்ச்சிகால கலை மற்றும் மத்தியகால கலை ஆகியவற்றில் இவை அதிகம் சித்தரிக்கப்பட்டன.

## மேற்கோள்கள்

பகுப்பு:திருத்தூதர் பணிகள் நூலில் வரும் நபர்கள்
பரிசேயர்

**பரிசேயர்** என்போர் பல்வேறு காலகட்டங்களில் அரசியல் கட்சியாகவும், சமூக இயக்கமாகவும், மற்றும் இரண்டாம் கோவில் காலத்தில் திருநாட்டில் இருந்த ஒரு யூத சமய அறிஞர் இயக்கமாகவும் இருந்தனர். இவர்கள் மக்கபேயர் புரட்சியால் விளைந்த மக்கபேயர் அரசு காலத்தில் தொடங்கிய குழுவாவர். கி.மு 70களில் நடந்த இரண்டாம் கோவிலின் அழிவுக்குப்பின்பு இவர்களின் கொள்கைகளும் கோட்பாடுகளுமே தற்கால யூத சமயத்துக்கு அடிப்படையாயிற்று.

இவர்கள் "**[https://www.britannica.com/topic/Hasidean Hasideans]**" என்ற குழுவின் வழி வந்தவர்கள் என்று கருதப்படுகிறது. இவர்கள் கர்த்தருக்கென்று தங்களை பிரித்தெடுத்தவர்கள். பரிசுத்தமானவர்கள். கி. பி. 65ல் "**[https://www.britannica.com/biography/Antiochus-IV-Epiphanes Antiochus Epiphanes]**"க்கு எதிராக நடந்த கிளர்ச்சியில் இவர்களும் மக்காபியர்களுடன் சேர்ந்து போராடினர்.

பரிசேயர் மற்றும் சதுசேயர்களுக்கிடையே சமூக மற்றும் சமய கோட்பாடுகளின் அடிப்படையில் நீண்டகாலமாக மோதல்கள் இருந்தன. இவை பாபிலோனிய அடிமைக்காலம் தொடங்கி உரோமையரின் ஆட்சிக்காலம் வரை இருந்தது. சதுசேயருள் பெரும்பாண்மையினர்  வேதபாரகராக மற்றும் உயர்குடி குடும்பத்தினராக இருந்ததால் செல்வந்தர்கள் மற்றும் ஏழைகளுக்கிடையே இருந்த சமூக வேறுபாடு இவர்களுக்கிடையேயான மோதல்களுக்கு காரணியாயின. மேலும் பரிசேயர் கிரேக்கமயமாக்கப்படுதலை எதிர்த்தனர். கோவிலின் முதன்மைத்துவம், மோசேவின் சட்டத்துக்கு அளிக்கப்படும் முக்கியத்துவம் ஆகியவற்றிலும் சதுசேயரோடு முரண்பட்டனர். குறிப்பாக தோராவின் விளக்கங்களிலும், இறந்தோர் உயிர்ப்பர் என்னும் கோட்பாட்டிலும் வேறுபட்டிருந்தனர்.

பரிசேயர்கள் உயிர்த்தெழுதல் உண்டு என்று நம்பினர். சதுசேயர்கள் உயிர்த்தெழுதல் இல்லை என்று நம்பினர்.

பரிசேயரான ஜொசிஃபஸ் (37 – c. 100&nbsp;CE), இரண்டாம் கோவிலின் அழிவுக்கு முன்பு சுமார் 6,000 பரிசேயர்கள் வாழ்ந்ததாக குறிக்கின்றார். இவரின் கூற்றுப்படி சதுசேயர்போல் அல்லாமல் பரிசேயர் மக்களிடம் நன்மதிப்பு பெற்றவராய் இருந்தனர். பரிசேயர்கள் யூத சட்டங்களை விளக்க மோசேவின் அதிகாரம் தங்களிடம் இருப்பதாக நம்பினர் எனவும் சதுசேயரோ சாலொமோன் காலத்தில் நிருவப்பட்ட குருத்துவ அதிகாரம் தங்களிடம் இருப்பதாக நம்பினர் எனவும் இவர் குறிக்கின்றார். பொது யூதர்கள் இவ்விரு குழுக்களிலிருந்து வேறுபடுத்தி ஜொசிஃபஸ் விவரிக்கின்றார் என்பதும் குறிக்கத்தக்கது.

யூத வரலாற்று ஏடுகளுக்கு வெளியே புதிய ஏற்பாட்டில் திருமுழுக்கு யோவான் மற்றும் இயேசு கிறித்துவோடு இவர்கள் புரிந்த வாதங்கள் குறிக்கத்தக்கன. புதிய ஏற்பாட்டில் புனித பவுல் ஒரு பரிசேயராக பல இடங்களில் குறிக்கப்படுகின்றார். காமாலியேல் போன்ற பரிசேயர்களில் சிலர் கிறித்தவ மறைக்கு ஆதரவாக இருந்தனர் என்பதும் குறிக்கத்தக்கது.

## மேற்கோள்கள்

பகுப்பு:புதிய ஏற்பாட்டு நபர்கள்
பகுப்பு:யூதச் சமய இயக்கங்கள்
பகுப்பு:யூதர்கள்
ஜினி குறியீடு

**ஜினி குணகம்** (*Gini coefficient*) அல்லது **ஜினி குறியீடு** (*Gini index*) அல்லது **ஜினி விகிதம்** (*Gini ratio*) என்பது  ஒருநாட்டு குடிமக்களின் வருவாய் சமனின்மை அளக்க உதவும் ஒரு குறியீடு. மக்களுக்கிடையில் உள்ள பொருளாதார ஏற்றத்தாழ்வுகளை அளக்க இக்குறியீடே அதிகமாக பயன்படுத்தப்படுகிறது. இக்குறியீட்டின் மதிப்பு சுழிக்கும் (0)-வுக்கும் ஒன்றுக்கும் (1)-க்கும் இடைப்பட்டதாக இருக்கும். 0 என்பது முழு சமநிலையை குறிக்கும், அதாவது அந்நாட்டில் வாழ்பவர்கள் அனைவருடைய வருவாயும் சமம். 1 என்பது முழுக்க சமமின்மையை குறிக்கும். அதாவது அந்நாட்டின் மொத்த வருவாயும் ஒருவருடையதே. வேறு யாருக்கும் வருமானமே இல்லை என்று பொருள்.

## குறிப்புகளும் மேற்கோள்களும்


பகுப்பு:மனித மேம்பாட்டுச் சுட்டெண்
ஒலிம்பா

**ஒலிம்பா** (, பொருள்: "விண்ணகம் சார்ந்த") என்பவர் உரோமை குறித்தவரும் புனித பவுல் உரோமையருக்கு எழுதிய திருமுகத்தில் வாழ்த்து கூறும் நபராவார்.. கிழக்கு மரபுவழி திருச்சபையினரால் இவர் எழுபது சீடர்களில் ஒருவராகக் கருதப்படுகின்றார். இவரின் விழா நாள் நவம்பர் 10 ஆகும்.

## மேற்கோள்கள்

பகுப்பு:எழுபது சீடர்கள்
பகுப்பு:பவுலின் திருமுகங்களில் வரும் நபர்கள்
சதுசேயர்

**சதுசேயர்** (எபிரேயம்:  *Ṣĕdûqîm*) என்போர் யூத சமய உட்பிரிவில் ஒன்றின் உருப்பினர் ஆவார். இவர்கள் யூதேயாவில் இரண்டாம் கோவில் காலம் தொடங்கி அதன் கிபி 70இல் அதன் அழிவு வரை இருந்தனர். இவர்களை ஜொசிஃபஸ் யூத சமூகம் மற்றும் பொருளாதாரத்தில் மேல் தட்டு மக்களாக குறிக்கின்றார். இவர்கள் யூத கோயிலினை பராமரிப்பது உள்ளிட்ட பல்வேறு அரசியல், சமூக, சமய பொறுப்புகளை வகித்தனர். பரிசேயர் மற்றும் ஈசேயர் ஆகிய குழுக்களோடு இவர்கள் முரண்பாடு கொண்டிருந்தனர். கி.பி70இல் இரண்டாம் கோவிலின் அழிவுக்குப்பின்பு இவர்களின் குழு இல்லாமல் போனது. பிற்காலத்தில் வந்த காரைதே யூதப்பிரிவினர் இவர்களின் வழித்தோன்றல் என்பர்.

## நம்பிக்கைகள்
இவர்கள் பரிசேயரைப்போலல்லாமல் செவிவழி சட்டங்களை (Oral Law) ஏற்கவில்லை. தோராவை மட்டுமே சட்டத்தின் அடிப்படையாகக் கொண்டனர். எழுதப்பட்ட சட்டம் மற்றும் அதில் இருந்த குருத்துவத்தின் சித்தரிப்பு ஆகியவை யூத சமுதாயத்தில் சதுசேயர் மேலாதிக்கம் செலுத்த வழிகோலியது.

ஜொசிஃபளின் படி இவர்களின் நம்பிக்கைகள்:
*ஊழ் என ஒன்று இல்லை
*கடவுள் தீமை செய்யமாட்டார்
*மனிதருக்கு நன்மை தீமையினை வேறுபடுத்தும் ஆற்றல் உண்டு
*ஆன்மா அழிவுடையது; ஆதலால் மரணத்தின் பின் வாழ்வு இல்லை
*இறப்புக்குப்பின்பு செய்த நன்மைக்கு பலனோ அல்லது தீமைக்கு தண்டனையோ இல்லை

## பணிகள்

### சமயம்
கோவிலின் பராமரிப்பு இவர்களின் முக்கிய சமயப்பணியாக இருந்தது. தோராவில் இவர்களுக்கு அளிக்கப்பட்டிருந்த குறிக்கத்தக்க இடம் இவர்களின் சமூக நிலைக்கு வலுவூட்டியது. பண்டைய இஸ்ரேலின் முதன்மை வழிபாடு முறையான பலி செலுத்தும் பணியினை இவர்கள் நிறைவேற்றினர். இது ஆண்டின் மூன்று எருசலேம் திருப்பயணத்தையும் உள்ளடக்கும். எல்லா குருக்களும் சதுசேயர் அல்லர் என்பது குறிக்கத்தக்கது. சிலர் பரிசேயராகவும் வேரு சிலர் எக்குழுவையும் சாராதாராகவும் இருந்தனர் என்பது குறுக்கத்தக்கது.

### அரசியல்
சதுசேயர் பல அரசு அலுவல்களை மேற்பார்வையிட்டார். இவர்கள்
*உள்நாட்டு அரசினை நிர்வகித்தனர்
*வெளிநாட்டில் நாட்டின் பதில் ஆளாக செயல்பட்டனர்
*யூத தலைமைச் சங்கத்தில் பங்கேற்றனர்
*உள்நாடு மற்றும் வெளிநாட்டில் வாழும் யூதர்களிடையே வரி சேகரித்தனர்
*இராணுவத்தினை உருவாக்கி அதனை வழிநடத்தினர்
*யூதர்களுக்கும் உரோமையர்களுக்கும் இடயே பாலமாக இருந்தனர்
*உள்நாட்டு குறைகளை தீர்க்க முயன்றனர்.

## மேற்கோள்கள்


பகுப்பு:புதிய ஏற்பாட்டு நபர்கள்
பகுப்பு:யூதச் சமய இயக்கங்கள்
பகுப்பு:யூதர்கள்
லுக் ப்ரேசி

**லுக் ப்ரேசி** () (பிறப்பு: ஏப்ரல் 26, 1989) ஒரு ஆஸ்திரேலியா நாட்டு திரைப்பட நடிகர் ஆவார். இவர் அமெரிக்க திரைப்படங்களில் நடித்து வருகின்றார். இவர் மான்டே கார்லோ, ஜி.ஐ. ஜோ: ரிட்டாலியேசன், தி நவம்பர் மேன் போன்ற சில திரைப்படங்களில் நடித்துள்ளார்.

## திரைப்படங்கள்

## வெளி இணைப்புகள்
*

பகுப்பு:1989 பிறப்புகள்
பகுப்பு:அமெரிக்கத் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்க தொலைக்காட்சி நடிகர்கள்
பகுப்பு:தொலைக்காட்சி நடிகர்கள்
இந்தியாக்களின் பொதுக் காப்பகம் (எசுப்பானியா)

**இந்தியாக்களின் பொதுக் காப்பகம் ** (*Archivo General de Indias*, , "ஆர்க்கைவோ ஜெனரல் டெ இந்தியாசு"), எசுப்பானியாவின் செவீயாவில் தொன்மையான வணிகர் சந்தைக்கூடத்தில் (*Casa Lonja de Mercaderes*) அமைக்கப்பட்டுள்ள, அமெரிக்காக்களிலும்  பிலிப்பீன்சிலும் எசுப்பானியப் பேரரசின் வரலாற்றை விவரிக்கும் மதிப்புமிக்க பழமையான ஆவணங்களின் காப்பகமாகும்.  இது வைக்கப்பட்டுள்ள அமைதியான எசுப்பானிய மறுமலர்ச்சிக் கால கட்டிடம் கட்டிட வடிவமைப்பாளர் யுவான் டெ ஹெராராவால் வடிவமைக்கப்பட்டது. இந்தக் கட்டிடமும் உள்ளடங்கிய காப்பகமும் 1987இல் யுனெசுக்கோவால்  உலகப் பாரம்பரியக் களமாக பதியப்பட்டது.
## உசாத்துணைகள்
* website of the Archive
* virtual tour of the Archive 
* Monumentos de Sevilla: Archivo de Indias
* Fernando Bruner Prieto, "El Archivo General de Indias de Sevilla, Sagrario de la Hispanidad" 
* Interactive 360° panorama from Plaza del Triunfo with Cathedral, Alcázar and Archivo General de Indias (Java, highres, 0,9 MB) 

பகுப்பு:எசுப்பானிய உலக பாரம்பரியக் களங்கள்
பத்மினி பிரகாஷ்

**பத்மினி பிரகாஷ்** இந்தியாவின் தமிழ்நாட்டைச் சேர்ந்த திருநங்கை, செய்தி தொகுப்பாளர், திரைப்பட நடிகை மற்றும் திருநங்கைகள் உரிமை செயற்பாட்டாளராவர்.  2014 ஆம் ஆண்டு சுதந்திரத்தினத்தன்று தமிழ் செய்தி தொலைக்காட்சியான தாமரை தொலைக்காட்சியில்  செய்தி தொகுப்பாளராக பணியாற்றி, முதல் இந்திய செய்தி தொகுப்பாளினி திருநங்கை என்ற பெயரைப் பெற்றுள்ளார். இவர் பரத நாட்டிய ஆசிரியாரகவும் உள்ளார்.  தற்போது, கோயம்புத்தூரிலுள்ள கொங்கு நாடு கலை அறிவியல் கல்லூரி, தமிழ்த்துறை, சுயநிதிப்பிரிவில் உதவிப் பேராசிரியராகப் பணியாற்றி வருகிறார்.

## ஆரம்ப வாழ்க்கை மற்றும் கல்வி

பத்மினி, தமிழ்நாட்டின் கோயம்புத்தூரில் உள்ள பழமைவாத தமிழ் குடும்பத்தில் பிறந்தவர். இவரது பதிமூன்றாம் வயதிலேயே தன்னுடைய பிறப்பு பாலின அடையாளத்தை நிராகரித்துள்ளார். அதற்காக மொத்த குடும்பத்தின் எதிர்ப்பை சம்பாதித்துள்ளார். தொடர்ந்து தனது பதினாறு வயதில் வீட்டை விட்டு வெளியேறியுள்ளார். அதன்பின்னர் தனது குடும்பத்துடன் எந்தவித தொடர்பும் இல்லாமல் வாழ்ந்து வந்துள்ளார்.   வீட்டை விட்டு வெளியேறிய பத்மினிக்கு அவரது உறவினரும், பள்ளி நண்பருமான நாகராஜ் பிரகாஷ் ஆதரவளித்துள்ளார். தனது பள்ளிக் கல்வியை முடித்துள்ள பத்மினி, வணிகத்தில் இளங்கலை பட்டப்படிப்புக்கான தொலைதூரக் கல்விக்கு விண்ணப்பித்திருந்தார். ஆனாலும் நிதிப் பின்னடைவுகள் மற்றும் பாலின அடையாளத்திற்கான பாகுபாடு மற்றும் கொடுமைப்படுத்துதல் காரணமாக இரண்டாம் ஆண்டிலேயே அதை கைவிட வேண்டிய கட்டாயத்தால் தொடரவில்லை.  

பத்மினி,  2004-ஆம் ஆண்டு பாலின மாற்று அறுவை சிகிச்சை செய்ததோடு, அதே ஆண்டில் அவரது காதலரான, பிரகாஷை திருமணம் செய்து கொண்டுள்ளார்.  பத்மினி - நாகராஜ் தம்பதிக்கு ஜெயா என்ற ஆண் மகனை தத்தெடுத்துள்ளனர். பொற்கொல்லரான அவரது கணவர், பத்மினியை ஐஏஎஸ் அதிகாரியாக வேண்டும் என்று விரும்பினாலும், அவர்களின் பொருளாதாரப் பின்னடைவு காரணமாக அந்த கனவை நிறைவேற்ற முடியவில்லை.

## வேலைகள்
2014 ஆம் ஆண்டு சுதந்திரத்தினத்தன்று தமிழ் செய்தி தொலைக்காட்சியான தாமரை தொலைக்காட்சியில்  செய்தி தொகுப்பாளராக பணியாற்றியுள்ளார். மேலும் இவர் முறைப்படி பயிற்சி பெற்ற பாரம்பரிய  நடனக் கலைஞர் என்பதால், பரதநாட்டியம் கற்றுக் கொடுக்கும் ஆசிரியராகவும் இருந்துள்ளார்.

## விருதுகள்

* திருநங்கைகளுக்கான பல்வேறு அழகுப் போட்டிகளில் பங்கெடுத்து வெற்றியும் பெற்றுள்ளார். 2009 இல் மிஸ் திருநங்கை இந்தியா மற்றும் 2007 இல் மிஸ் திருநங்கை தமிழ்நாடு போன்ற விருதுகளையும் பெற்றுள்ளார்.
* இவருக்கு தேனித் தமிழ்ச் சங்கம், “சொற்சுவைத் தேனீ விருது” வழங்கிச் சிறப்பித்திருக்கிறது.

## மேற்கோள்கள்

## வெளி இணைப்புகள்

* தேனித் தமிழ்ச் சங்க வலைத்தளத்தில் பத்மினி பிரகாஷ் குறித்த செய்திகள்
*http://qr.ae/SMWLA
*http://www.dinamalar.com/news_detail.asp?id=1076761
*http://www.bbc.com/news/world-asia-india-29357630

பகுப்பு:திருநங்கை
பகுப்பு:வாழும் மக்கள்
பகுப்பு:இந்திய ந.ந.ஈ.தி நபர்கள்
பகுப்பு:ந.ந.ஈ.தி நபர்கள்
பகுப்பு:ந.ந.ஈ.தி
வறுத்தல் (உலோகவியல்)

உலோகவியலில் **வறுத்தல்** (*roasting*) என்பது சில கனிமூலங்களைப் பதப்படுத்தும் ஒரு படிநிலையாகும்.  மேலும் குறிப்பாக, உலோகக் கூறுகளைத் தூய்மைப்படுத்தும் நோக்கில் திண்மமும் வளிமமும் உயர்ந்த வெப்பநிலையில் வினைபுரிவதை வறுத்தல் உள்ளடக்கியுள்ளது. பெரும்பாலும் தாதுக்கள் வறுக்கப்படுவதற்கு முன்பே தூய்மைப்படுத்தப்பட்டு விடுகின்றன. உதாரணம் நுரைமிதப்பு முறை. தூய்மைப்படுத்தப்பட்ட தாதுவுடன் பிற பொருட்களைக் கலந்து வறுப்பது பதப்படுத்தும் செயல்முறைக்குத் துணையாக அமைகிறது. இத்தொழில்நுட்பம் உபயோகமுள்ளது என்றாலும் வளி மாசடைதலுக்கான முக்கிய ஆதாரமாக உள்ளது.

உலோகத் தாதுவிலிருந்து உலோகத்தைப் பிரித்தெடுக்கும் வேதியல் பிரிவு உலோகவியல் எனப்படும். மேலும் உலோகவியல், மாசு உள்ள உலோகத்தைத் தூய்மைப் படுத்துதல், உலோகக் கலவைகளைத் தயாரித்தல் அவற்றின் பகுதிப் பொருட்களைப் பற்றி அறிதல் மற்றும் உலோகங்களை உலோகக் கலவைகளாக மாற்றுதல் போன்ற செய்திகளையும் உள்ளடக்கிய பிரிவாகும்.

உலோகங்களின் தன்மை, அவற்றை தயாரிக்கும் முறைகள் ஆகியவற்றைப் பொறுத்து ஒவ்வொரு உலோகத்தையும் பிரித்தெடுக்க வெவ்வேறு முறைகள் கையாளப்படுகின்றன. தங்கம், வெள்ளி போன்ற சில உலோகங்கள் மின்னாற் பகுப்பு முறையிலும், தாமிரம், துத்தநாகம்,இரும்பு, காரீயம், வெள்ளீயம் போன்ற கன உலோகங்கள் வறுத்தல் மற்றும் உருக்கிப் பிரித்தல் மூலமும் பிரித்தெடுக்கப் படுகின்றன.

வெப்பம், வளிமம், திண்மம் ஆகிய மூன்றின் வினையால் நிகழ்வதே வறுத்தல் ஆகும். இந்நிகழ்வில் ஆக்சிசனேற்றம், ஆக்சிசன் ஒடுக்கம், குளோரினேற்றம், கந்தகமேற்றம், வெப்ப நீராற் பகுத்தல் முதலியனவும் உள்ளடங்கும். வறுத்தலின் போது தாது அல்லது செறிவூட்டப்ப்பட்ட தாதுவுடன் சூடான காற்று சேர்க்கப்படுகிறது. பொதுவாக சல்பைடு தாதுக்கள் இம்முறையில் வறுக்கப்படுகின்றன. முதலில் தாதுவில் உள்ள சல்பைடு ஆக்சைடாக மாற்றப்பட்டு கந்தகம் கந்தக டைஆக்சைடு வளிமமாக வெளியேறுகிறது. 

தாமிரத்தின் சல்பைடு தாதுவான சால்கோசைட்டு, மற்றும் துத்தநாகத்தின் சல்பைடு தாதுவான சபாலரைட்டு ஆகியன வறுத்தல் பற்றிய சமன்படுத்தப்பட்ட சமன்பாடு தரப்பட்டுள்ளது:

:2 Cu2S + 3O<sub>2</sub> → 2 Cu2O  +  2 SO2
:2 ZnS  + 3 O2   →   2 ZnO + 2 SO2 

சல்பைடு தாதுவை வறுப்பதால் விளையும் வளிம விளைபொருளான கந்தக டைஆக்சைடு கந்தகக் காடி உற்பத்தியில் பெரும்பாலும் பயனாகிறது. பல சல்பைடு தாதுக்கள் வளிமத்தில் கலக்கக்கூடிய ஆர்சனிக் போன்ற தனிமங்களைக் கொண்டுள்ளன.

20-ஆம் நூற்றாண்டின் தொடக்க கால்ம் வரை தாதுப் பொருட்கள் மீது மரக்கட்டைகளை வைத்தே வறுத்தல் தொடங்கப்பட்டது. தாதுவில் உள்ள கந்தகம் பற்றி எரிந்து அதுவே வினைக்குத் தேவையான எரிபொருளாக மாறும்வரை கட்டைகள் எரிக்கப்பட்டு வெப்பநிலையை உயர்த்த வேண்டியிருந்தது. இதனால் வெளிப்புற எரிபொருள் ஆதாரமில்லாமல் வறுத்தல் செயல்முறை தொடர்ச்சியாக நடைபெற்றது. சல்பைடு தாது ஆரம்பகாலங்களில் இந்த முறையில்தான் எதிர் அனல் உலை அல்லது ஊது உலையில் நடைபெற்றது. இவ்வுலைகளில் தாதுப்பொருளை உலையிலிட்டு உலைக்கலக்கல் எனப்படும் கையால் கலக்குதல் முறையில் வறுத்தல் நடைபெற்றது.  பரம்பு போன்ற கருவியால் வறுபடாத தாது கலக்கப்பட்டு ஆக்சிசனுடன் வினைபுரிய வைத்து தொடர்ச்சியாக வறுத்தல் நடந்தது.

இம்முறை வறுத்தலில் உலோக மற்றும் அமில நச்சு சேர்மங்கள் அதிக அளவில் வெளியிடப்பட்டன. இத்தகைய வறுத்தல் நிகழ்ந்த படுகைகள் உள்ள இடங்களில் 60 முதல் 80 ஆண்டுகளுக்குப் பிறகும் அவ்விடங்களில் உயிரினங்கள் வாழ்முடியாத நிலையே உள்ளன. அவற்றில் சில இடங்கள் சில கிலோமீட்டர்கள் நீளத்திற்கும் பலநூறு கிலோமீட்டர்கள் அகலத்திற்கும் விரிந்துள்ளன 

## மேற்கோள்கள்

பகுப்பு:உலோகவியல்
தூயச் சிலுவை கன்னிப் பெருங்கோவில், மர்சீயா

**தூயச் சிலுவை கன்னிப் பெருங்கோவில்** (*Basílica de la Santíssima de la Vera Cruz* ) எசுப்பானியாவின் மர்சீயா தன்னாட்சிப் பகுதியில் சரவாசா டி லா குரூசில் அமைந்துள்ள பெருங்கோவிலாகும்.

## வரலாறு
பிந்தைய மறுமலர்ச்சிப் பாணியில் குன்றின் மீதிருந்த கோட்டையினுள்ளே  *லிக்னம் குருசிசு* என்ற புனிதச்சின்னம் கொண்ட பண்டைய இடைக்கால தேவலாயத்தில் 1617இல் கட்டட வேலை துவங்கியது. இயேசு கிறிஸ்து அறையப்பட்ட சிலுவையின் ஓர் துண்டு லிக்னம் குருசிசு புனிதச் சின்னத்தில் அடங்கியுள்ளது. எனவே இது *உண்மையான சிலுவை* (*வெரா குரூசு*) எனப்படுகிறது.  1703இல் இது கட்டி முடிக்கப்பட்டது.

## காட்சிக்கூடம்

Image:Caravaca de la Cruz castle column.JPG|முகப்பு
Image:Santuario Caravaca.jpg|பசிலிக்கா மற்றும் அருங்காட்சியகம் கட்டிடம்.
Image:Castillo-Santuario de la Vera Cruz, Caravaca de la Cruz.jpg|பசிலிக்கா டெலா வெரா குரூசு.
Image:Caravaca.jpg|தூயச்சிலுவை தோன்றுவதைக் காட்டும் படம். வெரா குரூசு அருங்காட்சியகம்.
Image:Caravaca-castillo-santuario-Vera-Cruz.jpg|முன்தோற்றம்.


## மேற்கோள்கள்

பகுப்பு:எசுப்பானியப் பேராலயங்கள்
காக்பேர்ண் நகரம்

**காக்பேர்ண் நகரம்** ( ) துருக்கசு கைக்கோசு தீவுகளின் தலைநகரம் ஆகும்.

## புவியியல்
இந்நகரம் துருக்கசு தீவுக்கூட்டத்திலுள்ள மிகப்பெரிய தீவான பெரிய துருக்கு தீவில் அமைந்துள்ளது. நீண்ட குறுகலான வீதிகளுக்கும் பழைமையான தெரு விளக்குகளுக்கும் இந்நகரம் பெயர்பெற்றது.

## பிரதான காணிடங்கள்

துருக்கசும் கைக்கோசும் நாட்டின் தேசிய நூதனசாலை இந்நகரில் உள்ளது. சுமார் 180 ஆண்டுகள் பழைமையான இந்நூதனசாலை பெரும்பாலும் கப்பல்களின் உடைந்த பாகங்களைக் கொண்டு அமைக்கப்பட்டுள்ளது.

## மேற்கோள்கள்

பகுப்பு:வட அமெரிக்கத் தலைநகரங்கள்
காசினி, கேட்டலான் முற்றொருமைகள்

**காசினியின் முற்றொருமை,** (*Cassini's identity*) **கேட்டலானின் முற்றொருமை** (*Catalan's identity*) இரண்டும் பிபனாச்சி எண்களுக்கான கணித முற்றொருமைகள் ஆகும். காசினியின் முற்றொருமை, கேட்டலானின் முற்றொருமையின் சிறப்புவகையாக அமைந்துள்ளது.

;காசினியின் முற்றொருமை

*n*ஆம் பிபனாச்சி எண் F_n எனில்: 
:F_{n-1}F_{n+1} - F_n^2 = (-1)^n.\,

கேட்டலானின் முற்றொருமை இதனை பொதுமைப்படுத்துகிறது:
;கேட்டலானின் முற்றொருமை 
:F_n^2 - F_{n-r}F_{n+r} = (-1)^{n-r}F_r^2.\,

இதனை மேலும் பொதுமைப்படுத்தக் கிடைக்கும் முற்றொருமை (வாஜ்டாவின் முற்றொருமை):
:F_{n+i}F_{n+j} - F_{n}F_{n+i+j} = (-1)^nF_{i}F_{j}.\,

## வரலாறு
1680 இல் பாரிஸ் வானியல் ஆய்வகத்தின் இயக்குநர் ஜீண்டொமினிக் காசினியால் காசினியின் முற்றொருமை கண்டுபிடிக்கப்பட்டது. 1753 இல் ராபர்ட் சிம்சனால் நிரூபிக்கப்பட்டது. 1879 இல் கேட்டலான் அவர் பெயரால் அழைக்கப்படும் கேட்டலானின் முற்றொருமையைக் கண்டறிந்தார்.

## அணிக் கோட்பாட்டால் நிறுவல்
காசினியின் முற்றொருமையின் இடதுபுறப் பகுதியை,  பிபனாச்சி எண்களைக் கொண்ட 2&times;2 அணியின் அணிக்கோவையாக எடுத்துக்கொண்டு முற்றொருமையை எளிதாக நிறுவலாம்:
:F_{n-1}F_{n+1} - F_n^2
=\det\left[\begin{matrix}F_{n+1}&F_n\\F_n&F_{n-1}\end{matrix}\right]
=\det\left[\begin{matrix}1&1\\1&0\end{matrix}\right]^n
=\left(\det\left[\begin{matrix}1&1\\1&0\end{matrix}\right]\right)^n
=(-1)^n.

## மேற்கோள்கள்
*

*

## வெளி இணைப்புகள்
*
*
*Cassini formula for Fibonacci numbers 
*Fibonacci and Phi Formulae 

பகுப்பு:கணித முற்றொருமைகள்
லேப்ட் பெஹிந்த்

**லேப்ட் பெஹிந்த்** 2014ஆம் ஆண்டு திரைக்கு வந்த அமெரிக்க நாட்டு திகில் திரைப்படம் ஆகும். இந்தத் திரைப்படத்தை **விக் ஆர்ம்ஸ்ட்ராங்** என்பவர் இயக்க, நிக்கோலஸ் கேஜ், காஸ்சி தோம்சன், சாத் மைக்கேல் முர்ரே, நிக்கி வீலன், ஜோர்டின் ஸ்பார்க்ஸ், லான்ஸ் இ. நிக்கோல்ஸ், மார்டின் க்லேப்பா, வில்லியம் ரக்ச்டலே, லியா தோம்ப்சன் உள்ளிட்ட பலர் நடித்துள்ளனர். இந்தத் திரைப்படம் அக்டோபர் 3ஆம் திகதி வெளியானது.

## நடிகர்கள்
* நிக்கோலஸ் கேஜ்
* காஸ்சி தோம்சன்
* சாத் மைக்கேல் முர்ரே
* நிக்கி வீலன்
* ஜோர்டின் ஸ்பார்க்ஸ்
* லான்ஸ் இ. நிக்கோல்ஸ்
* மார்டின் க்லேப்பா
* வில்லியம் ரக்ச்டலே
* லியா தோம்ப்சன்

## வெளியீடு
இந்தத் திரைப்படம் அக்டோபர் 3, 2014ஆம் ஆண்டு உலகம் முழுவதும் வெளியானது.

### தமிழில்
இந்தத் திரைப்படம் தமிழ் மொழியில் மொழிமாற்றம் செய்யப்பட்டு ஆகஸ்ட் 10ஆம் திகதி வெளியானது.

## இசை
இந்த திரைப்படத்திற்கு இசையமைப்பாளர் ஜேக் லென்ஸ் இசையமைத்துள்ளார்.

## வெளி இணைப்புகள்
* 
* 

பகுப்பு:2014 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க கற்பனை திரைப்படங்கள்
சாத் மைக்கேல் முர்ரே

**சாத் மைக்கேல் முர்ரே** () (பிறப்பு: ஆகஸ்ட் 24, 1981) ஒரு அமெரிக்க நாட்டு நடிகர், பேச்சாளர், எழுத்தாளர் மற்றும் விளம்பர நடிகர் ஆவார். இவர் டே ஓன், லேப்ட் பெஹிந்த் போன்ற திரைப்படங்களில் நடித்துள்ளார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* Official website
* 
*Bio at TVGuide.com
*Bio at tv.com 
*Bio at Starpulse.com 

பகுப்பு:1981 பிறப்புகள்
பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:விளம்பர நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்